חמזה רפיעה

חמזה רפיעה (בערבית: حمزة رفيعة; נולד ב-22 באפריל 1999 בקלעת א-סנאן שבתוניסיה) הוא כדורגלן תוניסאי, המשחק בעמדת הקשר ההתקפי בקבוצת סטנדרד לייז' מליגת העל הבלגית ובנבחרת תוניסיה.

קריירת מועדונים 
רפיעה גדל במחלקת הנוער של אולימפיק ליון מליגת העל הצרפתית, ושיחק בקבוצת המילואים שלה. בשנת 2019 עבר ליובנטוס מהסרייה א' והחל לשחק בקבוצת המילואים שלה. ב-13 בינואר 2021 ערך רפיעה את הופעת הבכורה שלו בקבוצה הראשונה של המועדון, כשנכנס כמחליף והבקיע את שער הניצחון בניצחון 3-2 על גנואה במסגרת שלב שמינית הגמר של הקופה איטליה. באוגוסט אותה שנה הושאל לקבוצת סטנדרד לייז' מליגת העל הבלגית.

קריירה בינלאומית 
ב-6 בספטמבר 2019 ערך רפיעה את הופעת הבכורה שלו בנבחרת תוניסיה, כשנכנס כמחליף בניצחון 1-0 על נבחרת מאוריטניה במשחק ידידות.

קישורים חיצוניים 

כדורגלנים תוניסאים
קשרי כדורגל תוניסאים
כדורגלני יובנטוס
כדורגלני סטנדרד לייז'
כדורגלני נבחרת תוניסיה
כדורגלני גביע אפריקה לאומות 2021
תוניסאים שנולדו ב-1999